1 Polárne oblasti Zeme

1.1 Návrh hodiny (témy)
	Téma     O čom to bude  
	Ročník  Pre koho

	 Polárne oblasti Zeme
	6. ročník, ISCED II

	 Ciele       Čo sa žiak naučí
	Vstup     Čo vopred od žiaka očakávame

	· popísať geografickú polohu polárnych oblastí k vzhľadom k oceánom a k obratníkom
· definovať pojmy: Arktída, Antarktída, Severný ľadový oceán, pevninský ľadovec, globálne otepľovanie,  ... atď
· dať do súvislosti klímu a globálne zmeny klímy
· opísať flóru a faunu polárnych oblastí
· vysvetliť význam a spôsoby využitia polárnych oblastí
· posúdiť možné dôsledky neustáleho zmenšovania rozlohy pobrežného ľadu
· vedieť argumentovať a uviesť príklady ochrany polárnych oblastí

	· práca s mapou, kartografickými zdrojmi

· vedomosti z fyzickej geografie (základné vlastnosti georeliéfu)

· práca s PC a internetom (vyhľadávanie mapových a grafických zdrojov, práca s elektronickými encyklopédiami)



	Kompetencie    Čo chceme u žiaka rozvíjať

	Ide prioritne o IKT kompetencie podľa BECTA modelu

Komunikácia v materinskom jazyku

· rozvíjať schopnosť vyjadrovať myšlienky, názory a argumenty presvedčivým spôsobom, primeraným danému kontextu
· sledovať a prispôsobovať vlastnú komunikáciu požiadavkám danej situácie
Komunikácia v cudzích jazykoch

· schopnosť porozumieť textu v cudzom jazyku (legenda mapy, popis obrázku, porozumenie textu získaného z elektronických zdrojov
Matematická kompetencia a základné kompetencie v oblasti vedy a techniky

· schopnosť vyhodnocovať grafické informácie (čítať obsah mapy, obrázku a vedieť vyvodiť závery z ich obsahu)
· schopnosť analyzovať problém a vyvodiť záver
Digitálna kompetencia

· rozvíjať u študentov manuálne zručnosti pri práci s PC a internetom

· schopnosť vyhľadať a triediť informácie, kriticky hodnotiť ich kvalitu

· schopnosť aktívne zasahovať do obsahu animácií, prezentácií

Naučiť sa učiť

· nadobudnúť zručnosti v písaní ,čítaní a IKT zručnostiach

· získať motiváciu a sebadôveru na pokračovanie v učení sa

· snažiť sa sebavzdelávať a dosahovať úspechy v učení sa počas celého života, veriť vlastným schopnostiam

· uplatňovať vzdelanie v rozličných životných situáciách

· rozvíjať schopnosť myslieť kriticky, synteticky, komplexne a schopnosť argumentovať

Spoločenské a občianske kompetencie

· rozvíjať schopnosť pracovať v kolektíve, využívať výhody práce v skupinách a vymieňať si poznatky

· uvedomenie si významu tolerancie medzi národmi, kultúrami

Kultúrne povedomie a vyjadrovanie

· uvedomenie si významu prírodného dedičstva, prírodou vytvorených hodnôt
· uvedomenie si významu potreby rozvíjať environmentálne povedomie


	Metódy a formy    Ako to zrealizujeme
	Prostriedky   Čo použijeme  

	Metódy

· aktivačný rozhovor
· riadená diskusia a riešenie problémových úloh
· motivačné rozprávanie
· popis a interpretácia obrázkov
· demonštrácia statických obrázkov (mapy, obrázky, diagramy)
· dynamická projekcia (video)
Formy

· hodina základného typu

· skupinová práca

· projektové vyučovanie

· samostatná práca s internetom
	Učebné pomôcky

· mapové zdroje z prostredia Google Earth a internet
· obrázky, videá, články
Didaktická technika

· dataprojektor

· počítače s pripojením na internet


1.2 
Vyučovacia hodina – realizácia hodiny

1.2.1 Úvod – motivácia
Vyučovaciu hodinu sme zahájili motivačnými aktivitami, ktorých účelom bolo vyvolať záujem o polárne oblasti.

Motivačná aktivita č. 1  prebehla formou diskusie, študenti odpovedali na otázky:

1. V ktorých častiach Zeme sa tieto oblasti nachádzajú?

2. Prečo sú polárne oblasti na glóbuse vyznačené bielou farbou?

3. Aký je rozdiel medzi  Arktídou  a Antarktídou

4. Kto ako prvý dosiahol na severný a južný pól?

Pri nejednotných odpovediach diskutovali o zdrojoch, z ktorých získali poznatky. Nakoniec sformulovali správne odpovede  :

1. V oblastiach severného a južného pólu.
2. Trvalá snehová pokrývka
3. Arktída sa nachádza na severnej  a Antarktída na južnej pologuli. Antarktída patrí medzi svetadiely.
4. Severný pól – Robert Edvin Peary a Matthew Henson

Južný pól -  Roald Amundsen
Motivačná aktivita č. 2 pozostávala z určovania  polohy a vizualizácie polárnych oblastí (Arktídy a Antarktídy) s využitím softvéru Google Earth v mapových zobrazeniach: satelitný pohľad. Študenti určia polohu polárnych oblastí k vzhľadom svetadielom, oceánom a dôležitým  rovnobežkám.

Obr. 1:  Zobrazenie polohy Arktídy (GoogleEarth)

Obr. 2:  Zobrazenie polohy Antarktídy (GoogleEarth)

 Študentov sme pri práci motivovali otázkami:

1. Čo tvorí väčšinu územia Arktídy?

2. Ako sa volá ostrov, ktorý tvorí súčasť Arktídy?

3. Ako sa volá výbežok z Antarktídy, ktorý sa najviac približuje Amerike?

4. Ktorý prieliv oddeľuje oba svetadiely?

5. Antarktída má najvyššiu nadmorskú výšku spomedzi všetkých svetadielov. Nájdite názov najvyššieho vrchu a jeho nadmorskú výšku. 
Cieľom tejto motivačnej aktivity bolo zoznámiť študentov s prostredím, o ktorom sa mali v ďalšej časti hodiny učiť. 

Motivačná aktivita č. 3 – verbálnu a vizuálnu aktivitu sme doplnili  dynamickou projekciou tým, že sme si prostredníctvom projektora spoločne so študentmi pozreli krátke videá, zachytávajúce jedinečnosť a mnohotvárnosť Arktídy a Antarktídy:    http://www.youtube.com/watch?v=UBGD0uSh_sw
http://www.youtube.com/watch?v=Y19rFL2Lqks

Študenti budú môcť získané informácie z videí použiť v ďalšom  priebehu vyučovacej hodiny pri tvorbe vlastných prezentácií o polárnych oblastiach. Prvé video je zamerané na tému globálneho otepľovania a nutnosť ochrany polárnych oblastí . Žiaci by po vzhliadnutí videa mali vedieť odpovedať na otázky: 1. Čo spôsobuje rýchle zmeny v Arktíde a ako sa tie zmeny prejavujú? 2. Koľko ľudí žije v oblasti Arktídy? 3. Začo chce hnutie Greenpeace vyhlásiť oblasť Arktídy? ... atď.   Druhé video informuje študentov o povrchu a jedinečnosti  Antarktídy, ako aj o súčasnom využití týchto oblastí. Žiaci  budú odpovedať na otázky: 1. Ako sa delí Antarktída z geologického hľadiska? 2. Koľko percent jej povrchu tvorí ľadová plocha? 

1.2.2 Sprístupňovanie nového učiva – expozícia

Pri sprístupňovaní nového učiva podľa [3]  sme využili informácie o polárnych oblastiach z Wikipédie - http://sk.wikipedia.org/wiki/Pol%C3%A1rna_oblas%C5%A5. Biela farba znamená chlad, zimu. Slnko je v týchto oblastiach časť roka tesne nad obzorom a v inej časti roka vôbec nevyjde. Tieto obdobia sa nazývajú polárny deň a polárna noc. Dĺžka polárneho dňa a noci je rôzna, ale najdlhšie 6 mesiacov – trvá na póloch.


Upozornili sme študentov na skutočnosť, že chladné oblasti na sever od polárnej kružnice nazývame Arktída. Väčšinu jej územia tvorí Severný ľadový oceán, ktorý je z väčšej časti pokrytý tabuľovým ľadom s hrúbkou niekoľko metrov [3]. . Na opačnej strane Zemegule za južnou polárnou kružnicou sa nachádza Antarktída. Je skoro celá pokrytá pevninským ľadovcom, ktorého priemerná hrúbka je 2200 metrov. Počas výkladu nového učiva, študenti vyhľadávali odpovede na naše otázky ako napr.: Ako sa výbežok Antarktídy, ktorý sa najviac približuje Amerike? Ktorý prieliv oddeľuje oba svetadiely? Podľa koho je pomenovaný? Súčasťou ktorých troch svetadielov je pevninská časť Arktídy?...atď.
	

	


Po získaní základných informácií o polárnych oblastiach sme študentov rozdelili do 3 skupín. Každá skupina (5 - 6 študenti) si zvolila vedúceho (hovorcu), ktorý koordinoval činnosť v skupine a potom závery spoločnej práce prezentoval. Zadali sme témy a úlohy pre tvorbu esejí k tejto časti učiva,  stanovili sme nároky na rozsah, formálnu a obsahovú stránku, taktiež citácie zdrojov informácií z internetu a samotnú prezentáciu pripraveného projektu. Zadania boli vytlačené osobitne pre každú skupinu, súčasťou boli aj stránky, ktoré mohli pri práci využiť.  Členovia každej skupiny si rozdelili čiastkové úlohy. My sme im počas vypracovávania zadaných úloh pomáhali a radili. V priebehu prezentácie sme  žiakov usmerňovali a dopĺňali. 

Obr. 3: Vinson Masif (GoogleEarth)

Zadanie pre všetky skupiny: 
a) Porovnajte obe polárne oblasti a zistené údaje vpíšte do tabuľky.

	
	Arktída
	Antarktída

	Pologuľa na ktorej sa nachádza
	
	

	Moria a oceány, ktoré ju obmývajú
	
	

	Najväčšie ostrovy, ktoré patria k oblasti
	
	

	Prvý dobyvateľ pólu
	
	

	Rok dobytia pólu
	
	

	Cicavce, ktoré sa tu vyskytujú
	
	

	Vtáky, ktoré sa tu vyskytujú
	
	

	Najvyšší vrch  oblasti
	
	

	Využitie územia človekom
	
	

	Ohrozenia, ktorým čelí územie
	
	


b) Ako budú podľa vás vyzerať polárne oblasti o 100 rokov?
c) Vyhľadajte prostredníctvom vyhľadávača Google aj iné stránky, týkajúce  sa jednotlivých otázok tak, aby ste vedeli na ne odpovedať súvislým textom.
Po uplynutí stanoveného času hovorcovia skupín interpretovali pripravené prezentácie. Na ich základe sme spolu so študentmi vyvodili závery:

· Význam polárnych oblastí: predstavujú jedinečný ekosystém miesta na Zemi, ktorý človek priamo nepoznačil svojou činnosťou.
· Využitie polárnych oblastí: nachádzajú sa tu veľké zásoby nerastných surovín, ale najvyspelejšie štáty sveta  spolu so štátmi, ktoré ležia najbližšie dohodli, že toto územie budú využívať iba na mierový výskum.
· Environmentálne problémy: znečistené ovzdušie – globálne otepľovanie, ropné škvrny – pri haváriách tankerov;  stúpajúca hladina svetového oceána – topenie ľadovcov na póloch, atď...
· Prognózy využívania polárnych oblastí v budúcnosti: pravdepodobne sa aj polárne oblasti stanu prejavom ľudskej chamtivosti po peniazoch a moci, keďže sa tu nachádza 13 %  nevyťaženej ropy a takmer 30 % nevyťaženého zemného plynu  ich budúcnosť nie v takej podobe akej ich poznáme je neistá. 
Touto aktivitou sme chceli dosiahnuť, aby si študenti uvedomili , aký obrovský význam majú polárne oblasti pre život na našej planéte. Činnosť človeka je významným faktorom pre ich ekosystém, ktorý sa podieľa na environmentálnych zmenách. Preto je potrebné polárne oblasti racionálne využívať a chrániť.

1.2.3 Precvičovanie a upevňovane učiva - aplikácia a fixácia

V závere hodiny si žiaci precvičili a upevnili nové učivo metódou riadenej diskusie a riešenia problémových úloh sme sa vrátili k polárnym oblastiam. Študenti aplikovali poznatky získané na vyučovacej hodine a stručne nás oboznamovali so svojimi názormi a návrhmi, ako by oni realizovali ochranu polárnych oblastí pred možnými ekologickými katastrofami. Sledovanie tohto globálneho javu sme zaradili k dlhodobým úlohám pre študentov, ktoré analyzujeme na záverečných hodinách venovaných systematizácii poznatkov z fyzickej geografie. 
1.3 Vyhodnotenie vyučovacej hodiny
Tému Polárne oblasti je možné realizovať vo vyučovacom procese viacerými spôsobmi. Klasicky - s využitím učebnice, máp a odbornej literatúry, alebo moderne – s využitím PC s internetom, projektora, interaktívnej tabule, ale aj ich kombináciou. Každý spôsob má svoje výhody.

Vzhľadom na to, že neučíme geografiu v paralelných triedach nemohli tematického celku Polárne oblasti Zeme.

